ബെന്നിയുടെ മരണം അന്വേഷണം നടത്തണമെന്ന് ഭാര്യ മൂലമറ്റം: കുളമാവ് മുത്തിയുരുണ്ടയാറില് മലയന്സ് കോള്ഡ് സ്റ്റോറേജ് നടത്തിയിരുന്ന ബെന്നിയുടെ മരണത്തെക്കുറിച്ച് അന്വേഷണം ആവശ്യപ്പെട്ട് ഭാര്യ ഷാന്റി കുളമാവ് പോലീസിനും മുഖ്യമന്ത്രിക്കും പരാതി നല്കി. വ്യാജവാറ്റ് നടത്തിയെന്ന് ആരോപിച്ച് എക്സൈസ് ഉദ്യോഗസ്ഥര് ബെന്നിയെ അറസ്റ്റുചെയ്യാന് ശ്രമിക്കുന്നതിനിടെ ഉണ്ടായ ബലപ്രയോഗത്തിലാണ് ജീവന് നഷ്ടപ്പെട്ടതെന്ന് പരാതിയില് പറയുന്നു. കേസില്നിന്ന് രക്ഷപ്പെടാന് മൃതദേഹം ജലാശയത്തില് ഇടുകയായിരുന്നുവെന്ന് പരാതിയില് ആരോപിക്കുന്നു. കടയിലുണ്ടായിരുന്ന പണവും മൊബൈല് ഫോണും നഷ്ടപ്പെട്ടിരുന്നു. ഭര്ത്താവിന്റെ മരണത്തോടെ അനാഥരായ തനിക്കും കുട്ടികള്ക്കും ജീവനാംശവും നഷ്ടപരിഹാരവും വേണമെന്നും പരാതിയിലുണ്ട്. ബെന്നിയുടെ മരണത്തിനുത്തരവാദികളായ എക്സൈസ് ഉദ്യോഗസ്ഥരുടെ പേരില് അന്വേഷണം നടത്തണമെന്നും പരാതിയില് ആവശ്യപ്പെടുന്നു.The post ബെന്നിയുടെ മരണം അന്വേഷണം നടത്തണമെന്ന് ഭാര്യ first appeared on MalayalamExpressOnline.